b'\n_START_ARTICLE_\nRakovni\xc5\xa1ka gra\xc5\xa1\xc4\x8dina\n_START_SECTION_\nZgodovina\n_START_PARAGRAPH_\nKdaj je bila gra\xc5\xa1\xc4\x8dina prvotno zgrajena, ni znano; prve zapise o zgradbi podaja Janez Vajkard Valvazor. Leta 1641 je gra\xc5\xa1\xc4\x8dino popolnoma prenovil Janez Putschar. Pozneje je gra\xc5\xa1\xc4\x8dina imela ve\xc4\x8d lastnikov (grofje Attems, Auerspergi,...), dokler je niso leta 1700 kupili jezuiti. Leta 1900 je gra\xc5\xa1\xc4\x8dino odkupilo Dru\xc5\xa1tvo za zgradbo zaveti\xc5\xa1\xc4\x8da in vzgojali\xc5\xa1\xc4\x8da ter nato gra\xc5\xa1\xc4\x8dino podarilo salezijancem. Leta 1901 sta se v gra\xc5\xa1\xc4\x8dino naselila prva salezijanca in \xc5\xbee naslednje leto so se pri\xc4\x8deli postopki za gradnjo cerkve Marije Pomo\xc4\x8dnice in konvikta.'